Το ***Solanum chacoense*** είναι ένα είδος άγριας Πατάτας. Είναι εγγενές στη Νότια Αμερική, όπου μπορεί να βρεθεί στη Βραζιλία, Βολιβία, Αργεντινή, Περού, Ουρουγουάη, Παραγουάη "είναι ένα από τα πιο ευρέως διαδεδομένα άγρια είδη πατάτας." και Χιλή αναπτύσσεται ως ένα κοινό αγριόχορτο σε διαταραγμένους οικότοπους, όπως στους αγρούς καλλιεργειών. Επίσης, δύναται να βρεθεί στην Αυστραλία, Κίνα, Ηνωμένες Πολιτείες, Αγγλία, Νέα Ζηλανδία και αλλού ως εισαγόμενο είδος. Τελευταία, καλλιεργείται στην Ευρώπη και συγκεκριμένα στη Γαλλία και Ιταλία αλλά σε μικρή κλίμακα.

Αυτό το φυτό, έχει ερευνηθεί εκτενώς στην αναζήτηση για την εύρεση τρόπων βελτίωσης της συγγενικής, καλλιεργούμενης πατάτας (*Solanum tuberosum*). Σεξουαλικά, είναι συμβατή με την κοινή πατάτα. Πιθανώς, να εισαχθεί σε περιοχές εκτός της συνήθους ακτίνας, όταν εισήχθη για μελέτη και αναπαραγωγή με την πατάτα. Πολλές από τις περιοχές όπου έχει ευρεθεί, είναι πλησίον μονάδων αναπαραγωγής των φυτών και βοτανικών κήπων. Αυτό το άγριο είδος περιέχει *leptine glycoalkaloids* που το καθιστούν ανθεκτικό στο σκαθάρι *Colorado potato beetle* (*Leptinotarsa decemlineata*), ένα παράσιτο στις καλλιέργειες πατάτας. Έχει επίσης δείξει αντίσταση στη *verticillium wilt* και στον ιό *potato leafroll virus*.

Άλλες ονομασίες
---------------

Η *Solanum chacoense* ονομάζεται και **πατάτα Περού**, κοινώς **μωβ πατάτα** **πατάτα τρούφα**. Ενώ, στην Ιταλία, οι κοινές του ονομασίες είναι: *patate vitelotte*, *donna nerα* (μαύρη γυναίκα), *tartufo della Cina* (Κινεζική τρούφα).

Περιγραφή
---------

Πρόκειται για μια πολλή αρχαία ποικιλία ή σπάνιο είδος πατάτας, η οποία θα μπορούσε να χαρακτηριστεί ως ημιάγρια, έτσι το φυτό είναι γενικά πολύ ανθεκτικό, τόσο στις αρρώστιες, όσο και στην ξηρασία. Θέλει χώμα ελαφρύ, σπέρνεται σε βάθος και δεν αντέχει στην υπερβολική υγρασία. Οι βολβοί, συλλέγονται στο τέλος του καλοκαιριού.

Το συγκεκριμένο είδος, χαρακτηρίζεται από το έντονο μωβ χρώμα και έχει πολλά οφέλη, καθώς περιέχει έως και δέκα φορές περισσότερα αντιοξειδωτικά, τις ανθοκυανίνες, σε σύγκριση με τις λευκές πατάτες και δεν περιέχει γλουτένη. Αυτές τις ιδιότητες, τις διατηρεί ακόμη και μετά το μαγείρεμα.

Είναι μικρές σε μέγεθος και η σάρκα τους έχει το ίδιο σκούρο χρώμα που έχει και η φλούδα τους. Μαγειρεύονται όπως ακριβώς και οι υπόλοιπες πατάτες. Η γεύση τους θυμίζει ελαφρώς κάστανο και η υφή τους είναι αρκετά αμυλώδης, γι' αυτό και δίνουν εξαιρετικούς πουρέδες.

Θεραπευτική χρήση
-----------------

Ο *Jairam Vanamala* του *Pennsylvania State University* στις ΗΠΑ, δήλωσε ότι η επίθεση στα βλαστικά κύτταρα, είναι αποτελεσματικός τρόπος αντιμετώπισης του καρκίνου του παχέος εντέρου. Τα ευρήματα δημοσιεύτηκαν στη διαδικτυακή έκδοση του περιοδικού *‘‘Journal of Nutritional Biochemistry’’*.

Δείτε επίσης
------------

* Πατάτα

Σημειώσεις
----------

1. ↑   Η περιοχή Τσάκο *(Chaco)*, περιλαμβάνει τμήματα της Αργεντινής, Βραζιλίας, Βολιβίας και Παραγουάης.

Παραπομπές
----------

1. ↑  «*Solanum chacoense*». Αρχειοθετήθηκε από το πρωτότυπο στις 6 Μαΐου 2009. Ανακτήθηκε στις 9 Αυγούστου 2016.
2. ↑  Miller, J. T. and D. M. Spooner. (1996).
3. 1 2 3 4 5 6 7 8 9 10 11  «Πατάτα Περού». Mazi ta fagame. Ανακτήθηκε στις 8 Αυγούστου 2016.
4. 1 2 3 4  Simon, R. et al. (2010).
5. 1 2 3 4 5 6 7  Il laboratorio di mm-skg (20 Ιουνίου 2014). «Μωβ πατάτες - Le patate vitelotte». postato da mm-skg. Ανακτήθηκε στις 8 Αυγούστου 2016.
6. ↑  Cooper, S. G. et al. (2009).
7. ↑  Lynch, D. R. et al. (1997).
8. ↑  Brown, C. R. and P. E. Thomas. (1993).
9. ↑  ιατροnet (27 Αυγούστου 2015). «Έρευνα: Η μωβ πατάτα πολεμά τον καρκίνο στο παχύ έντερο». iatronet.gr. Ανακτήθηκε στις 8 Αυγούστου 2016.